Liber de morte Alexandri Magni
Liber de morte Alexandri Magni est altera pars textús quem nuncupatione "Epitomae Mettensis" cognovimus; prima pars eiusdem sub titulo Epitome rerum gestarum Alexandri Magni describitur. Liber de morte nobis in versione Latina servatur. Olim, ut censetur, Graece scriptum est saeculo 4 a.C.n. exeunte; textus Graecus primarius deperditus est, sed recensio posterior Graeca huius libri etiamnunc reperitur in fine Historiae fabulosae Alexandri Callistheni falso tributa ("Pseudo-Callisthenes"). In hoc libro comprehenduntur narrationes convivii novissimi et mortis Alexandri cum textu testamenti quod fertur eius.